Turizm dunyo xalqlarini bir-biriga bog‘lovchi muhim vosita

2. Turizm dunyo xalqlarini bir-biriga bog‘lovchi muhim vosita
Sayyoramizda har yili millionlab insonlar o‘zga mamlakatlarga sayohatga otlanishadi. Turistlar xorijiy mamlakat, u yerda yashayotgn xalqlarning urf-odatlari, an’analari, madaniyati va ma’rifati, tarixi va tabiatidan voqif bo‘ladi, go‘zal maskanlarida bo‘lib zavqlanadi.
Mamlakatimiz Prezidenti I.Karimov turizm sohasini rivojlantirish va uning imkoniyatlaridan samarali foydalanish dolzarb vazifalardan biri ekanligini alohida ta`kidlaydilar: “Turizm sodda qilib aytganda dunyoni tushunib, dunyoni anglash, shu bilan birga dunyo sahnasiga chiqishi demakdir... Toshkent, Samarqand, Buhoro, Marg`ilon, Shahrisabz va Xiva kabi shaharlarimizning 2500-3000 yillik tarixi bor. Bu juda katta ma`naviy boylik, uni sayyohlikni rivojlantirish yo`li bilan moddiy boylikka aylantirish mumkin”39.Globallashuv jarayonida turizm yanada rivoj topib, natijada, ushbu sanoat jahon tovarlar va xizmatlar eksportida birinchi o‘ringa chiqib oldi. Statistik ma’lumotlarga ko‘ra, turistik oqim hozirda yiliga bir milliard nafardan ziyod kishini tashkil etmoqda40. Insoniyatning madaniy beshiklaridan hisoblangan O‘zbekiston diyori ham ushbu oqimning ajralmas bo‘lagi sanaladi. Respublikamiz hududidagi qadimgi sivilizatsiyalar, noyob tarixiy va madaniy yodgorliklar, arxitekturaning buyuk namunalarini o‘rganishga bugugi kunda Yaponiya, Fransiya, Germaniya va boshqa ilg‘or mamlakatlar olimlarining kirishgani ham fikrimizni tasdiqlaydi. Zero, O‘zbekiston ham o‘zining jozibadorligi, noyob arxetektura obidalari, madany merosi va dam olish, sayohatlar uchun mo‘ljallangan maskanlar bilan jahondagi ilg‘or mamlakatlardan qolishmaydigan yirik turistik davlatga aylanib bormoqda.
Mamlakatimiz Prezidenti I.Karimov: “O`zbekiston turizmni rivojlantirish uchun ulkan imkoniyatlarga egadir. Samarqand, Buhoro, Xiva kabi o`zbek shaharlari butun dunyoga mashhurdir. Respublika xududida to`rt mingdan ko`proq me`morchilik yodgorliklari bor… Tabiat iqlim sharoitlari qishin yozin sayoxatchilarni qabul qilish imkoniyatini beradi”–deb ta`kidlab o`tgan edilar. Bundan kelib chiqadiki, O`zbekiston xalqaro turizmni rivojlantirish salohiyatiga va yuqori raqobatbardoshlikni ta`minlashda nisbiy ustunliklarga ega bo`lgan mamlakatlar qatoriga kiradi41.
Mustaqillik yillarida turizm sanoatini zamonaviylashtirish, mamlakatning mehmonxona va transport infratuzilmasini yaxshilash hamda tarmoqning izchil rivojlanishi uchun sohaga oid me`yoriy-huquqiy bazani shakllantirish bo`yicha keng ko`lamli ishlar amalga oshirilmoqda.
So‘nggi yillarda mamlakatimizga turist sifatida tashrif buyuruvchi xorijlik fuqarolar sonini sezilarli darajada oshirish uchun sohada keng ko‘lamli islohotlar, sa’y-harakatlar amalga oshirilmoqda, maxsus dasturlar ishlab chiqilib, hayotga keng joriy etilmoqda. Natijada, O‘zbekistonda turistik xizmatlar hajmining o‘sishi yildan-yilga ortmoqda. Masalan, 2013-yilda ushbu ko‘rsatkich 16 foizni tashkil qilib, xizmatlar eksporti 20 foizga oshdi, qariyb 600 ming nafar xorijlik turistlar respublikamizda mehmon bo‘ldi.
Hozirgi kunda viloyatda mehmonxonalar soni 66 ta va turistik firmalar soni 12 taga etib, sayohlar oqimi yil sayin ko`paymoqda. Viloyatdagi barcha mehmonxonalar bir kunda 2800 dan ortiq mehmonlarga xalqaro standartlar darajasida servis xizmati ko`rsatish imkoniyatiga ega42. Agar O`zbekistonning xorijiy turistik oqimlarini dunyo miqyosidagi sayyohlar soni bilan taqqoslasak, u bir foizni ham tashkil etmaydi. Vaholanki, Italiyaga tashrif buyurgan xalqaro turistik oqim jahon umumiy turistik oqimining 5,9 % ini, Rossiyada - 3,3 % ini va Xitoyda - 4,5 % ini tashkil etgan. O`zbekistonda esa 2007 yilda 300,7 ming xorijiy sayyoh tashrif buyurgan43 va ularni qabul qilishdan 29,3 mln. AQSH dollari miqdorida daromad ko`rilgan44.
Mamlakatimizda tarixiy, madaniy arxeologik, qadimiy arxitektura sohasidagi noyob obyektlar soni yetti mingdan ziyodni tashkil qiladi. O‘zbekistonning to‘rtga – Samarqand, Buxoro, Xiva va Shahrisabz shaharlari YUNESKOning Butunjahon merosi ro‘yxatiga kiritilgan. Endilikda ushbu shaharlar ochiq osmon ostidagi muzeylar sifatida tilga olinmoqda.
Aytish joizki, O‘zbekiston hukumati tomonidan xizmatlar sohasini, shu jumladan, turizm tarmog‘ini kengaytirishga katta e’tibor qaratilmoqda. Zero, ushbu soha mamlakatimizda iqtisodiyotni rivojlantirishning eng muhim ustuvor yo‘nalishlaridan biri etib belgilangan. Mazkur tarmoqni mamlakatimiz iqtisodiy majmuining muhim tarkibiy qismiga aylantirish yo‘lida muayyan shart-sharoitlar yaratilmoqda. Bu esa, o‘z navbatida, yangi ish o‘rinlarining tashkil etilishi, aholi farovonligining o‘sishi, valyuta va soliq tushumlarining ko‘payishi sezilarli hissa qo‘shmoqda.
O'zbekiston Respublikasi Prezidentining "O'zbekiston Respublikasida 2006-2010 yillarda xizmat ko'rsatish va servis sohasini rivojlantirishni jadallashtirish chora-tadbirlari to'g'risida" 2006 yil 17 apreldagi qarorida belgilangan mikrofirmalar va kichik korxonalar uchun foyda solig'i hamda yagona soliq to'lovi bo'yicha imtiyozlarning amal qilish muddati 2017 yilning 1 yanvarigacha uzaytirildi. Shu munosabat bilan yangi xizmatlar ro'yxati tasdiqlangan bo'lib, unga ko'ra ko'rsatilgan soliq imtiyozlari ta'sir qiladi45.
Ayni paytda O`zbekiston turistik o`lka sifatida xalqaro turistik bozorlarda o`zining Buxoro, Samarqand, Toshkent, Termiz, SHahrisabz, Xiva kabi qadimiy va navqiron durdona shaharlari bilan mashhur bo`lib, 2005 yilda 400 mingga yaqin sayyohga xizmat ko`rsatgan va 2010 yilga borib ushbu ko`rsatkichni 1 mln.ga etkazish kutilmoqda. Jahon turistik tashkilotining ma`lumotlariga ko`ra, bugun dunyoda bir yilda 700 mln. kishi turli maqsadlarda sayohat qilib turizmga 600 mlrd. dollardan ko`proq mablag` xarajat qilar ekan46.
Mamlakatimizda milliy iqtisodiyotni modernizatsiya qilish sharoitida turizm sohasini jadal sur`atlarda rivojlantirish zarurati tabora ortib bormoqda. "Xizmatlar sohasining rivojlanishi, ko`rsatilayotgan xizmatlar hajmi va sifati bo`yicha biz iqtisodiy rivojlangan mamlakatlardan hamon jiddiy orqada qolmoqdamiz". - deb ta`kidlagan edi Prezidentimiz Vazirlar Mahkamasining majlisidagi ma`ruzasida47.
Xorijlik mehmonlarni respublikamizga ko‘proq jalb qilishning muhim sharoitlaridan biri, bu turizm infratuzilmasini jahon andazalari talablariga mos tarzda rivojlantirishdir. Bu borada mamlakatimizda so‘nggi yillarda samarali ishlar amalga oshirilayotganini aytib o‘tish joiz. Xususan, ko‘plab tarixiy va arxitektura yodgorliklari restavratsiya va konservatsiya qilinmoqda, ko‘plab yangi mehmonxona va yo‘llar qurilmoqda, mamlakatimizga tashrif buyuruvchi sayyohlarga sifatli servis va transport xizmatlari ko‘rsatilmoqda. Ushbu xizmatlar bozorida 500 tadan ortiq mehmonxona, turistik baza va kemping, 300 tadan ortiq kompaniya ishlab turibdi va ularning soni muntazam ko‘paymoqda48. Turistlarga bevosita ishlab chiqaruvchilarning o‘zlaridan sotib olingan Boeing va Airbus kompaniyalarining samolyotlari xizmat ko‘rsatib, jumladan, jahonning 40 dan ziyod shahriga aviaparvozlar amalga oshirilmoqda. Shuningdek, mehmonlarga tijorat banklarining ko‘p tarmoqli tizimi keng doiradagi moliyaviy xizmatlarni taqdim etmoqda. Mamlakatimizning asosiy qismi internet tarmog‘iga ulangan uyali aloqa xizmatlari bilan qamrab olingan, bu turistlarga mamlakatimizda va jahonda yuz berayotgan voqealardan hamda yaqin kishilari holidan xabardor bo‘lib turish imkonini beradi. Mamlakatimizda mehmonlarga ko‘rsatiladigan xizmatlar sifatini oshirish ishlari uzluksiz davom ettirilmoqda.
O'zbekiston Respublikasi Prezidentining 2012 yil 10 maydagi "2012-2016 yillarda O'zbekiston Respublikasida xizmat ko'rsatish sohasini rivojlantirish dasturi to'g'risida" qarori doirasida yaqin besh yil mobaynida barcha xizmatlarning solishtirma og'irligi YAIM dagi ulushini 55% ga yetkazish belgilab olindi. Yangi dastur 2016 yilgacha mamlakatimizning yalpi ichki mahsulotida xizmat ko'rsatish sohasining ulushni bosqichma – bosqich oshirilishini nazarda tutadigan 2012-2016 yillarda O'zbekiston Respublikasi bo'yicha xizmat ko'rsatish sohasining asosiy turlarini rivojlantirishning maqsadli parametrlarini o'z ichiga qamrab oladi49.
2013-yilda qabul qilingan Xorazm, Surxandaryo, Toshkent va Qashqadaryo viloyatlardan turizm sohasini rivojlantirish dasturlari respublikamizda turizm sohasini rivojlantirish jarayonidagi yangi bosqich bo‘ldi. Mazkur dasturlar doirasida turizm infratuzilmasini rivojlantirishga yo‘naltirilgan loyihalarning amalga oshirilishi nazarda tutilgan bo‘lib, bu turistlarni tomosha ob’yektlariga olib boruvchi yo‘llarni ta’mirlash, turistik markazlarning muhandislik infratuzilmasini yaxshilash, mehmonlar, restoranlar, istirohat bog‘lari, bouling-klublar va ko‘ngilochar ob’yektlar qurilishi singari kompleks masalalarni qamrab olgan. Dasturlar loyihalar tashabbuskorlari uchun mo‘ljallangan katta imtiyozlar to‘plami bilan ta’minlangan50.
Xorijiy mehmonlarning yurtimizga qiziqib, yildan-yilga ko`plab kelishlari natijasida, qadimiy hunarmandchilik turlari, noyob unitilayozgan kasblar qaytadan tiklanmoqda. Hunarmadlarimiz qalb qo`ri va qadoq qo`llari bilan yaratilgan mahsulotlari butun dunyo bo`ylab xalqmizning boy tarixini ko`z-ko`z etmokda.
Buxoroni jahon turistik markazlaridan biriga aylantirishga qaratilgan sa`y-harakatlar tufayli xalqimizning buyuk tarixiy me`rosi bilan bog`liq barcha madaniy obidalarimiz hayotga qaytarildi. Hazrat Bahovuddin Naqshband, Abdulxoliq G`ijduvoniy majmualari, Masjidi Kalon va Chor Bakr komplekslari qayta tiklanib, o`nlab allomalar va avliyolarning qadamjolari asl holiga keltirildi. Bu - bunyodkorlik va yaratuvchanlik siyosatining ko`rinishidir51.
Turizm sohasiga yuqori malakali kadrlar tayyorlash masalalariga ham katta e’tibor qaratilmoqda. Negaki, tarmoqni izchil rivojlantirish, oldinga qo‘yilgan vazifalarga erishish bevosita tarmoqqa malakali mutaxassislarni tayyorlash darajasiga, kadrlar sifatiga bog‘liq. Mamlakatimizda turizm bilan bog‘liq o‘quv yo‘nalishiga ega bo‘lgan qator ta’lim muassasalari faoliyat ko‘rsatib turibdi. Shuningdek, «O‘zbekturizm» MK qoshidagi Respublika ilmiy-o‘quv konsalting markazi ham aynan shu masalalar bilan shug‘ullanadi. Kadrlarni o‘qitish gid – ekskursavodlarni, turistik va restoran-mehmonxona biznesi menejerlarini, chet el oshxonasi oshpazlarini tayyorlash, turoperatorlik va mehmonxona faoliyatini tashkil etish bo‘yicha doimiy ravishda faoliyat ko‘rsatuvchi kurslarda amalga oshirilmoqda. Tarmoqqa oid maslahatlar berish kurslarida esa milliy mashg‘ulotlar o‘tkazilmoqda. AQSh, Fransiya, Germaniya, Turkiya kabi mamlakatlardan taniqli mutaxassislarni taklif etgan holda o‘tkazilayotgan seminar-treninglar yaxshi samara bermoqda.
Joriy yilning 21 fеvral kuni poytaxtimiz Toshkеntda “Turizm: yoshlarning yangi tashabbuslari” mavzusida xalqaro davra suhbati bo’lib o’tdi.Ushbu anjuman “Kеlajak ovozi” yoshlar tashabbuslari markazi va “O’zbеkiston madaniyati va san’ati forumi” jamg’armasi tashabbusi bilan amalga oshirilmoqda52.
Davra suhbatida “Kеlajak ovozi” yoshlar tashabbuslari markazi faollari bilan birgalikda turizmni rivojlantirish bilan bog’liq masalalar yuzasidan o’z kasbining ustasi bo’lgan taniqli turistik kompaniyalar rahbarlari, turli vazirlik va mutasaddi tashkilotlar vakillari qamda Fransiya, Rossiya, Yaponiyadan tashrif buyurgan turizm sanoati bo’yicha mutaxassislar o`zaro fikr almashdilar.
Anjuman doirasida bеlgilangan asosiy tadbirlardan biri “Kеlajak-Tur” xalqaro yoshlar turizmi Byurosining taqdimot marosimidir. Ushbu Byuroni tashkil etishda “Kеlajak ovozi” yoshlar tashabbuslari markazi faollarining turizmni shakllantirish va uninng rivojlanishida yoshlarning o’rni to’g’risidagi qiziqarli va dolzarb tashbbuslari muhim o’rin tutdi. Shunday qilib, 2007 yilning dеkabr oyida “Kеlajak-Tur” xalqaro yoshlar turizmi Byurosini tashkil qilish to’g’risida qaror qabul qilindi53
Qarshi, Samarqand va Buxoro shaharlarida 100 nafar oshpaz uchun «Restoran va mehmonxona olami: jahonpazandalik san’atining eng yangi tendensiyalar» mavzuida trening o‘tkazildi. Treningga mashhur ekspert Xans Drik Xalbfell taklif etildi. Bu kabi kurslar va treninglarni tez-tez o‘tkazib turish rejalashtirilgan54.
Qator xalqaro va xorijiy tashkilotlar bilan turizm sohasidagi hamkorlikni kengaytirish to‘g‘risida kelishuvha erishildi. Yuqori malakali mutaxassislarni tayyorlash GIZ-Germaniya xalqaro hamkorlik jamiyati texnik ko‘magining jalb etilgan mablag‘lari hisobidan amalga oshiriladi.
«O‘zbekturizm» MK o‘quv markazi hamda Oliy va o‘rta maxsus ta’lim vazirligi bilan birgalikda «Turizmning dolzarb muammolari» ilmiy ishlar yillik to‘plamining chop etilishi ham kadrlar tayyorlash va qayta tayyorlash faoliyatida muhim ahamiyat kasb etmoqda.
«O‘zbekturizm» Mk xalqaro aloqalarini kengaytirish sohasida ham bir qator vazifalarni amalga oshirmoqda, jumladan, mamlakatimizning turistik imkoniyatlarini xorijda namoyish etishga bag‘ishlangan tadbirlarga ham e’tibor berilmoqda. Respublikamiz turistik salohiyatning taqdimotlari Ispaniya, Germaniya, Buyuk Britaniya, Italiya, Fransiya, Yaponiya, Rossiya, Turkiya va Latviya kabi mamlakatlarda doimiy o‘tkazib turiladi. Ko‘rgazma maydonlari va turistik firmalar vakillari yo‘l haqining imtiyozli to‘lanishi davlat tashkilotlari tomonidan ta’minlanadi. Ya’ni, O‘zbek turistik kompaniyalari tomonidan turistlarni qabul qilish imkoniyatlari tqdsimotini o‘tkazish uchun bacrah shart-sharoitlar yaratilgan.
2013-yil mobaynida «O‘zbekturizm» MK, «O‘zbekiston havo yo‘llari» MAK, «O‘zbekiston temir yo‘llari» DATK hamda xususiy turistik kompaniyalar vakillaridan iborat mamlakatimiz delegatsiya a’zolarining yuqorida tilga olingan xalqaro turistik ko‘rgazmalarda faol ishtiroki ta’minlandi. Ko‘rgazmalarda O‘zbekiston turistik salohiyatining imkoniyatlari keng namoyish etildi. Ekspozitsiya davri mobaynida vakillarimiz ko‘rgazmalari tashrif buyuruvchilar va ishtirokchilarni O‘zbekistondagi dam olish zonalari, eng yaxshi turistik marshrutlar bilan tanishtirish va respublikamiz haqidagi rang-barang videoroliklarni namoyish etishga muvaffaq bo‘lishdi55.
2013-yil oktabrda bo`lib o`tgan «Buyuk ipak yo‘li» 19-Toshkent xalqaro turistik yarmarkasi har tomonlama jozibali bo‘ldi. U BMT BTSning ko`magida o‘tkazilib, jahonning 20 dan ziyod mamlakatidan tashrif buyurgan turistik firmalar va tashkilotlar vakillarini qamrab oldi. O‘zbekistonning turistik ekspoziysiyasi shunday tashkil etildiki, xorijlik turoperator va yarmarkaga tashrif buyuruvchilar mamlakatimizning barcha mintaqalari imkoniyatlari haqida to`liq axborotga ega bo`lishdi. Ko`rgazma turistik sanoatning barcha yo`nalishlarini mufassal qamrab oldi va uning o`tkazilishi jarayonida O`zbekiston bilan boshqa mamlakatlar o‘rtasida turistik almashuv haqidagi maqsadlar bayonnomalari va shartnomalar imzolandi. Mazkur forum doirasida «Turizm infratuzilmasini rivojlantirish va iqtisodiyotni modernizatsiya qilish sharoitida ekoturizmni rolini oshirish» mavzuidagi xalqaro konferensiya o‘tkazish imkonini berdi.
Konferensiyada ekoturizmni rolini oshirishda quyidagi mezonlarga alohida e’tibor beriladi: geotizimlar holati, tabiat komponentlarining holati; tuproq sho`rlanishi, tuproqlarning eroziyaga berilganligi, er usti suvlarining minerallashuvi, o`simlik qoplamining ahvoli (hosildorlik darajasi, foiz)56.
Bugungi kunda Toshkent yarmarkasida ishtirok etish uchun hozircha bizning bozorda qatnashmayotgan, lekin ushbu faoliyatni boshlash istagi bo‘lgan o‘nlab xorijiy turoperatorlarni jalb qilish hisobidan ushbu yarmarkaning samaradorligini oshirish ustida faol ishlar olib borilmoqda.
«O`zbekturizm» MK tomonidan «O`zbekiston havo yo‘llari» MAK, «O`zbekiston temir yo`llari» DATK bilan birgalikda respublikamiz xususiy turistik kompaniyalari ko`magida o`tkazilayotgan «Mega-axborot-tur» loyihasining amalga oshirilishi davom etmoqda. Mazkur loyiha xorijiy mamlakatlar turistik kompaniyalari va OAV vakillari uchun mamlakatimiz bo`ylab voqealarga boy bepul tanishtirish saflarini o`zida namoyon etdi. Dasturda jahonning 18 mamlakatidan turistik sanoat va OAVning 171 nafar vakili ishtirok etdi. Bu kabi tadbirlar mamlakatimiz haqidagi axborotni chet elda keng yoyish, O`zbekistonda yanada ko`proq xorijiy sayyohlarni jalb etishga xizmat qiladi. Hozirgi vaqtda mazkur dasturni yanada takomillashtirish, samaradorligini oshirish yuzasidan amaliy ishlar olib borilmoqda.
2013-yilning muhim xalqaro voqealaridan biri Toshkentda o‘tkazilgan ikki tomonlama hamkorlik bo‘yicha O‘zbekiston – Vengriya, O‘zbekiston – Latviya, O‘zbekiston – Polsha va O`zbekiston – Turkmaniston komissiyalarining navbatdagi majlislarini alohida ta’kidlash lozim. Majlislar doirasida tomonlar turistik oqim istiqbollari, turistik almashuv hajmini oshirish chora-tadbirlarining tadbiq etilishi masalalarini muhokama qilish barobarida, turizm sohasini rivojlantirishga yo‘naltirilgan bir qator idoralararo xalqaro shartnomalarini imzolashdi, xususan, Latviya va Turkmaniston turistik tashkilotlari bilan ana shunday kelishuvlarga erishildi.
Shu bilan birga, 2013-yil noyabr oyining boshida Londonda turizm sohasi uchun ikkita nihoyatda muhim tadbir – BMTning Butunjahon turistik tashkiloti tomonidan tashkil etilgan Vazirlik sammiti va «WTM-2013» xalqaro turistik yarmarkasi bo‘lib o‘tdi. Sammit ishida jahonning turli mamlakatlaridan tashrif buyurgan 40 nafar turizm vazilari ishtirok etdi. Bunda havo transporti, infratuzilmani rivojlantirish, soliqlar va yig‘imlar, viza rejimini soddalashtirish masalalari diqqat markazida bo‘ldi. Uchrashuv jarayonida «O‘zbekturizm» MK tomonidan YUNVTOning Samarqanddagi ofisiga mazkur tashkilotning tarkibiy bo‘linmasi maqomini berish masalasini ko‘rib chiqish taklif etildi. YUNVTOning moliyaviy imkoniyatlaridan foydalangan holda turizm sohasi uchun kadrlar tayyorlash to‘g‘risidagi kelishuvga erishildi.
Londonda bo‘lib o‘tgan turistik yarmarkada jahonning ariyb 200 ta mamlakatidan tashrif buyurgan firmalar va kompaniyalar ishtirok etdi. Yarmarkaz mobaynida xorijiy turoperatorlar va ko‘plab tadbir ishtirokchilarida o‘zbek turistik kompaniyalarning stendlari katta qiziqish uyg‘otayotganligi ta’kidlandi.
Respublikamizning turistik salohiyatini ommalashtirish ishlarini amalga oshirish barobarida, «O‘zbekturizm» Mk nafaqat mamlakatimizga qo‘shimcha turistik oqimlarni jalb qilish, balki, ushbu sohada xususiy sektorning rivojlanishiga ko‘maklashishga ham intilmoqda. Litsenziyalash tartibini yanada takomillashtirish va turistik faoliyatni amalga oshirish, kichiik biznes sub’yektlarining tadbirkorlik faoliyati uchun qo‘shimcha shart-sharoitlarini yaratish maqsadida «O‘zbekturizm» Mk tomonidan «Litsenziyalash tartibini takomillashtirish va turistik faoliyatni amalga oshirish chora-tadbirlar to‘g‘risida»gi qaror loyihasi ishlab chiqilib, Vazirlar Mahkamasiga kiritildi. Unga muvofiq, litsenziyalanishi lozim bo‘lgan, turistlarga xususiy tarzda xizmat ko‘rsatuvchi vositalarining soni ortishi, shuningdek, mehmonlarni ro‘yxatga olishning soddalashtirilgan tartibi o‘rnatildi. Mazkur qarorga ko‘ra, turistlarni joylashtiruvchi oilaviy korxonalar hamda O‘zbekiston Respublikasi fuqarolari uchun mo‘ljallangan mamlakatimiz bo‘ylab xizmat turlarini tashkil etuvchi turoperatorlarning ustav fondi miqdori kamaytiriladi57.
Ko‘rinib turibdiki, O‘zbekistonning ishki va tashqi turizm sohasi rivojlanishi tobora faollashmoqda, bu jihat mahalliy hamda respublikamizda tashrif buyuruvchi xorijlik mehmonlar oqimining doimiy ravishda o‘sib borishidan dalolat beradi.
|